É bod bə́ ngásɔ́ mīńkóm á məkaban, bə́ ngadzə́mē Páska ngɔn ósú é tádi məlú awômo ai mə́nyi. 20Bəfada bə́sə ai bəlevíta bə́sə̄ bə́ ngáman fûban təge ai səsalá. Bə́ ngatsíg hḿ mīńtómbá mí Páska ású ébá bə́ sɔ̂ á məkaban, ai ású bə̄bə́nyāŋ bábán, bəfada, ai ású dábán bɔ́ bə́bēn. 21É bod bə́ ngádí páska bə́ ngábə́ nâ: bɔ́n bə́ Ísraɛ̂l yā bə́ ngádúgan sɔ́ á məkaban, ébá bə́sə̄ bə́ ngálúm mvǐd mǎm bə́háídɛ̌n yā ńnam mvús, bə́ sɔ̄ bámán ai bɔ́ naa bádzə̄ŋ Ńtondôbə, Zambá Ísraɛ̂l. 22Bə́ ngadzə́me ai miǹtag abóg bə̄ḿbāŋála bə́ nə̄ avwē á táŋ məlú zamgbál, amú Ńtondôbə a ngádzálī bɔ́ ai miǹtag ḿból á ngátəgə ǹnə́m ńkúkúmá yǎ Asiría ású dábán, ǎ ngavɔ́lī bɔ́ ású bísíé, mə́lóŋ mə́ Ndá Zambá, Zambá Ísraɛ̂l.